劉秉衡

劉秉衡  字平之 ， 中國廣東省番禺人 。 劉秉衡早歲隨潘致中 、 張谷雛習畫 ， 並從姚粟若研究畫理 。 年十八入廣州市立美術專科學校習藝 ， 畢業後適逢抗戰 ， 乃投身救國 ， 遠赴南洋輔佐籌賑工作 ， 後爲日寇追逼 ， 潛匿蘇門答臘荒山達三年之久 。 和平後僑居香港 ， 潛心文藝 ， 致力於山水畫研究 ， 尤醉心元人筆墨 ， 融會四家所長 ， 並以明清四僧之變化 、 王石谷之精微 ， 推陳出新 。 畫貌廣闊而筆墨精嫺 ， 並以八大山人花鳥寫意手法 ， 創出劉氏簡筆山水 ， 境界高古 ， 內涵詩意 ， 畫後提句 ， 每多援筆立就 ， 布白位置恰到好處 ， 書法清麗脫俗 ， 觀其文章詩詞 ， 內容朴茂 ， 溫淳敦厚 ， 議論文藝 ， 嚴明剛正 ， 小品駢文 ， 風流蘊藉 ， 雅趣盎然 。